钦定古今图书集成/明伦汇编/氏族典/第125卷 > 陈观
## 钦定古今图书集成/明伦汇编/氏族典/第125卷 > 陈观

按《莆田县志》：“观，字廷宾，少负隽才，善属文。及长，遭元
季之乱，韬迹不仕。明兴，诏郡国举遗逸，擢本府训导。
洪武十四年，宁国簿林一初应诏荐观文学，即被召
命。至京朝谒，伟然玉立。太祖顾问观，出对称旨，擢陕
西右参政。十六年五月，上忽召之，就仪礼司供事肄
礼。已，复召观，日侍左右。未几，以祖母丧归。服除赴阙”，
卒于京。